**Darba grupas publisko ūdeņu apsaimniekošanas un izmantošanas kārtības noteikšanai**

**SANĀKSMES PROTOKOLS**

2024. gada 8.aprīlī plkst.17.00

*Sanāksme notiek klātienē Carnikavā, Stacijas ielā 5, Sēžu zālē un attālināti, izmantojot elektroniskos saziņas līdzekļus videokonferences (attēlā un skaņas) režīmā.*

Sanāksmi vada:Inga Reķe

Sanāksmi protokolē: Inga Švarce

Sanāksmē klātienē piedalās:

Edgars Sliede, Indra Murziņa, Aivars Buls, Kaspars Slavinskis, Jānis Brants, Lelde Rostoka, Irēna Rimeika – Mežule, Raimonds Garenčiks, Inga Reķe, Inga Švarce.

Attālināti: Gatis Miglāns, Oskars Bērziņš, Raitis Kubuliņš, Ainars Grikmanis, Andrejs Valters, Sandis Tomsons, Daiga Konrāde.

I.Reķe ierosina turpināt izskatīt un balsot par izsūtītās saistošo noteikumu “Par publisko ūdeņu izmantošanu un apsaimniekošanu Ādažu novadā” projekta (turpmāk – SN) redakcijas punktiem. Izskatīsim konkrētu punktu priekšlikumus un par tiem arī nobalsosim.

(1) Ņemot vērā iesniegtos priekšlikumus atkārtoti tiek skatīts SN 11.punkts. Darba grupa diskutē par aizliegumu peldēties bērniem, kas jaunāki par 18 gadiem, bez pieaugušo klātbūtnes, bērnu pieskatīšanu, aizliegumu lekt ūdenī no tiltiem un estakādēm, kā arī formulējumu maiņu no “atskaņošanas iekārtas” uz “skaņu pastiprinošas iekārtas”. Nolemts precizēt punktu.

“Par “ – 17, “Pret” – nav, “Atturas” – nav.

(2) Tiek skatīts priekšlikums 14.punktā noteikt pašvaldības tiesības atbrīvot gājēju koridorus un tauvas joslas no stādījumiem. Ierosinājums – šo priekšlikumu neiekļaut.

“Par “ – 15, “Pret” – nav, “Atturas” – 2.

(3) Darba grupa turpina skatīt priekšlikumus. Priekšlikumu tabulas 1. punkts (SN 39.1.punkts). Vējupē un Kadagas ezerā noteikts maksimālais kuģošanas ātrums 9 km stundā un kuģošanas līdzekļa dzinēja jauda līdz 20 ZS (14,9 kW). Dublējas ar teritorijas plānojumu.

“Par “ – 12, “Pret” – nav, “Atturas” – 5.

(4) Priekšlikumu 2.punkts. Vecgaujā un Dzirnupē maksimālais kuģošanas ātrums – 5 km stundā. Diskusija par atļautajiem ātrumiem.

“Par “ – 12, “Pret” – nav, “Atturas” – 5.

(5) Priekšlikumu 3. punkts. Mazajā Baltezerā un Dūņezerā noteikts maksimālais kuģošanas ātrums 25 km stundā. “Par “ – 12, “Pret” – nav, “Atturas” – 5.

(6) Priekšlikumu 4. punkts. Mazajā Baltezerā aizliegta ūdensmotociklu izmantošana. Dūņezerā aizliegta ūdensmotociklu izmantošana un ūdensslēpošana, izņemot veikbordu.

“Par “ – 11, “Pret” – 3 “Atturas” – 3. Priekšlikums dublē ĀNP spēkā esošo Teritorijas plānojumu.

(7) Priekšlikumu 5. punkts. Gaujā un Gaujā posmā no autoceļa A1 tilta līdz Gaujas grīvai noteikts maksimālais kuģošanas ātrums 15 km/h.

“Par “ – 6, “Pret” – 4, “Atturas” – 7.

(8) Priekšlikumu 6. punkts. Lielā Baltezera–Mazā Baltezera kanālā noteikts maksimālais kuģošanas ātrums 7 km stundā. Ūdensmotociklu izmantošana un ūdensslēpošana (arī veikbords) ir aizliegta. Darba grupa diskutē par iespēju Mazā Baltezera iedzīvotājiem ar ūdensmotocikliem lēnā gaitā izbraukt līdz Lielajam Baltezeram.

“Par “ – 9, “Pret” – 5, “Atturas” – 3.

(9) Priekšlikumu 7. punkts. Lielajā Baltezerā un Lilastes ezerā noteikts maksimālais kuģošanas ātrums 60 km stundā. Ūdensmotociklu izmantošana un ūdensslēpošana (arī veikbords) ir atļauta. “Par “ – 13, “Pret” – 2, “Atturas” – 2.

(10) Priekšlikumu 8. punkts. Dzirnezerā noteikts maksimālais kuģošanas ātrums 60 km stundā. Ūdensmotociklu izmantošana un ūdensslēpošana (arī veikbords) ir atļauta.

“Par “ – 4, “Pret” – 6, “Atturas” – 6.

(11) Priekšlikumu 9.punkts. Mazajā Baltezerā aizliegta lieljaudas laivu (definēt terminu) izmantošana.

“Par “ – 3, “Pret” – 9, “Atturas” – 5. Priekšlikums nav atbalstīts.

(12) Darba grupa turpina skatīt SN sagatavoto redakciju. Priekšlikums izslēgt 40.punktu.

“Par “ – 17, “Pret” – nav, “Atturas” – nav.

(13) SN 41.punkts. Priekšlikums noteikt aizliegumu ar kuģošanas līdzekļiem radīt speciāli viļņošanos, kas izraisa karstu eroziju. Gatis Miglāns atstāj sapulci.

“Par “ – 13, “Pret” – 2, “Atturas” – 1.

(14) SN 42.punkts. Tiek skatīts priekšlikums punkta formulējumam: Motorizētais ūdenssports, ūdensslēpošana un tai pielīdzināmie ūdenssporta veidi (veikbords, veiksērfs) Mazajā Baltezerā ir aizliegti. Ūdenstilpnēs, kurās atbilstoši teritorijas plānojumam tie ir atļauti, kustību no krasta uzsākt drīkst tikai speciāli ierīkotās vietās, uzsākot un pabeidzot braukšanu perpendikulāri krastam.

“Par “ – 12, “Pret” – 4, “Atturas” – nav.

(15) Svītrot SN 43.punktu, jo dublējas.

“Par “ – 14, “Pret” – nav, “Atturas” – 2.

(16) SN 44.punkts. Publiskajos ūdeņos ir aizliegta trašu ierīkošana bez attiecīgas Ādažu novada būvvaldes (vai citas novada struktūrvienības) atļaujas.

“Par “ – 16, “Pret” – nav, “Atturas” – nav.

(17) Darba grupa diskutē par SN 51.punkta redakciju. Darba grupa piekrīt svītrot teikuma daļu – “līdz šo laipu fiziskās nolietošanās beigām”.

“Par “ – 15, “Pret” – nav, “Atturas” – 1.

(18) Par pārējiem SN punktiem nav priekšlikumu, līdz ar to darba grupa vienojas par tiem nebalsot. I.Reķe pateicas darba grupas locekļiem par veikto darbu SN projekta sagatavošanā un izskatīšanā. Informē par priekšlikumu un SN tālāko gaitu un izskatīšanas procesu komitejās un domē.

Sapulce tiek slēgta plkst. 20.07.

Sanāksmes vadītāja I.Reķe

Protokolētāja I.Švarce